**MEMO**

**Teema:** reoveesete ja selle kasutamine Euroopas

**Kellelt:** EVEL esindajad EU2 reovee komisjonis, Ellen Mihklepp ja Kaido Põhako

**Aeg:** november 2015

**Seotud ja memos viidatud dokumendid:**

a) reoveesette käitlemise strateegia Portugalis;

b) reoveesette käitlemise strateegia Saksamaal.

EurEau ühendab Euroopa 27 riigi vee-ettevõtete liite ning on nende huvide eestseisja Euroopa Liidu

Direktiivide väljatöötamisel.

Euroopa tasandil tegeletakse praegu nii veedirektiivi, väetisedirektiivi ( biolagunevad jäätmed ) kui ka jäätmedirektiivide muutmiste ettevalmistamisega.

Hetkel kehtib **NÕUKOGU DIREKTIIV (86/278/EMÜ), 12. juuni 1986, keskkonna ja eelkõige pinnase kaitsmise kohta reoveesetete kasutamisel põllumajanduses.**

Liikmesriigid peaks olema enda õigusaktid selle direktiiviga ühtlustanud. Tegelikkuses on erinevused riikide lõikes väga suured. Mõned näited erinevate riikide kohta.

Saksamaal on aastal 2013 sõlmitud koalitsioonilepe, milles on kokku lepitud vähendada reoveesette otsest kasutamist põllumajanduses. Soovitakse rakendada üleminekuperioodi 10 aastaks, mis võimaldaks välja töötada tehnoloogiad fosfori taaskasutamiseks ladestatud tuhast, ( vt slaidid).

Portugalis tekkivates reoveesetetest enamus pole täielikult stabiliseeritud. Aastas tekib 450-500 tuhat tonni reoveesetet, millest 90 % kasutatakse otse või komposteerituna põllumajanduses. Portugali strateegia aastateks 2014-2020 on lisatud failis.

Värsked teemad seoses reoveesetetega on raskemetallid ja mikrosaasteained – ravimijäägid, hormoonid . Mitte mingil juhul ei soovita EurEau reoveesetet kvalifitseerida ohtlikuks jäätmeks ja selles suunas REACHIga koostööd käivad. Hetkel on tehtud esimesi algelisi uuringuid, millest ei saa teha olulisi järeldusi. EurEau toetab European Commission Joint Research Centre Institute for Environment and Sustainability uuringu seisukohti, mis jõudis järeldusele, et direktiivis 86/278/EMÜ toodud norme ei ole vaja revideerida. Uuring on kättesaadav aadressil: <https://ec.europa.eu/jrc/sites/default/files/jrc76111_lb_na_25598_en_n.pdf>

HELCOM, kelle liige on ka Eesti, soovitab aga uusi raskemetallide norme põllumajanduses kasutatavale reoveesettele. EurEau on seisukohal, et sellised normid saaksid olla vaid soovituslikud ja enne normide kehtestamist tuleb teha põhajlikud teaduslikud uuringud, mille alusel selliseid piirväärtusi kehtestada. HELCOM –i uute ( alles ettepanek) soovituslike normine rakendamine tooks kaasa drastilise mõju ( vähenemise) reoveesette kasutamisele.

Milline on Eestis kehtiv keskkonnaministri määrus, võrreldes eurodirektiivi, HELCOM-i veel kinnitamata soovitusega ja teiste riikidega võrreldes, kes on samuti HELCOM-i liikmed?

**PÕLLUMAJANDUSMAANA KASUTATAVALE PINNASELE LISATAVATE RASKMETALLIKOGUSTE**

AASTASED PIIRNORMID 10 AASTA KESKMISE PÕHJAL

|  |  |  |  |  |  |  |
| --- | --- | --- | --- | --- | --- | --- |
| **Näitaja**  | **DIREKTIIV (86/278/EMÜ****kg/ha/a** | **HELCOM (ettepanek)****g/ha/a** | **Soome kehtiv** **norm****g/ha/a** | **Poola kehtiv norm** **g/ha/a** | **Saksamaa kehtiv norm** **g/ha/a** | **Eesti kehtiv määrus nr. 78****mg/mulla KA kg kohta/a** |
| Kaadmium, Cd | 0,15 | 0,55 | 1,5 | 20 |  | 0,15 |
| Vask, Cu | 12  | 300 | 600 | 1 000 | 1500 | 12 |
| Nikkel, Ni |  3  | 25 | 100 | 300 |  | 3 |
| Plii, Pb | 15  | 25 | 100 | 750 |  | 15 |
| Tsink,  | 30  | 600 | 1 500 | 2 500 | 4000 | 30 |
| Elavhõbe, Hg | 0,1 | 0,8 | 1 | 16 |  | 0,1 |
| Kroom , Cr | - | 40 | 300 | 500 |  | 1,5 |

Eesti keskkonnaministri määruses nr. 78 ( 30.12.2002, Reoveesette põllumajanduses, haljastuses ja rekultiveerimisel kasutamise nõuded ) olevad numbrilised näitajad arvuna on samad, mis EU direktiivis kuid Eesti kasutab mõõtühikut **mg/mulla KA kg kohta/a, direktiivi mõõtühik on kg/ha/a.**

Eestis kehtivad normatiivid on juba hetkel rangemad kui HELCOM-i ettepanek, mis pole veel heaks kiidetud.

On selge, et Eesti on ülipüüdlik normide kehtestaja ja pigistab oluliselt rohkem tarbijat veehinnaga kui teised riigid. Näiteks ei kasutata ära võimalusi normide kehtestamise edasilükkamiseks, et teha põhjalikke uuringuid ja töötada välja toimivad tehnoloogiad ning põhjendada ära majanduslik ebaotstarbekus. Seda teevad Skandinaavia naabrid.